section_heading: Abdikacija
paragraph_text: U zamjenu za slobodu njegov protivnik je zatražio samo riječ Ludovika III. da se više nikada neće vratiti u Italiju. Kako je davanje riječi za ovoga cara bilo nešto potpuno jednostavno, on ju je dao i otišao u Provansu gdje se pripremao za svoj novi napad. Nakon dvije godine ili točnije u srpnju 904. on je ponovno napao Berengara samo da bi u srpnju 905. godine kod Verone ponovno doživio katastrofalni poraz i bio zarobljen. Ovaj put Berengar nije mogao ponovno vjerovati Ludoviku III. tako da ga je prije puštanja na slobodu za svaki slučaj oslijepio.